Yeqqar yiwen umussnaw deg wawal-is : amezruy d ayen ara d-yeqqimen asmi ara aɣiruḥ kra yellan. Γef way-a i ilaq ad nessin, ad neḥrez amezruy-nneɣ, acku amezruy d bu-tidet, amezruy ur yeskiddib ara, amezruy ur itettu ara …ilaq diɣen ad nezzi tamuɣli-nneɣ s amezruy akken ad nẓer ansa i d-nekka, acku ma yella ur neẓri ara ansi i d-nekka, ur nẓer ara s anda i ntteddu. Amezruy n Leqbayel, d amennuɣ wa deffir wayeḍ. Aɣref Aqbayli, yezga ibedd i yal tanekkra, gar-asent : tafsut taberkant deg useggas n 2001.